Nahksild
Nahksild (ka Pärnu ujuvsild) oli sild Pärnus üle Pärnu jõe. See ehitati 1803. aastal ja oli kasutuses aastani 1938, mil võeti kasutusele Suursild. Pärnu asend jõe mõlemal kaldal tingis vajaduse pideva ühenduse järele Räämaga. Kui lotjade, paatide ja parvega jõeületus enam ei rahuldanud, ehitasid kohalikud kaupmehed nahksilla. Nahksild ühendas Vee väravat Jänesselja teega. Nahksilla võis jõejää kaasa viia. Nii juhtus 1903. aasta kevadel, kui ühendus kahe kalda vahel katkes kaheks nädalaks.